### | | | | --- | --- | | | | | --- | | **Byråd** 24. juni 2020 Sagsnr. 710-2019-27170 Dok.nr. 710-2020-178869 Sagsbehandler DPJHNE | | 122.                Anlægsbevilling til "Strukturplan for [adresse]" - Åbent

###

|  |  |
| --- | --- |
| Tidl. politisk behandling |  |
| Forventet sagsgang | PU, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til igangsætning af
en strukturplan for [adresse] og frigivelse af 200.000 kr. til udarbejdelse
af strukturplanen.

Byrådet har i Budget 2020-23 afsat et beløb til udarbejdelse
af en række planer i kommunen, herunder en strukturplan for [adresse].

Strukturplanen for [adresse] tager sit afsæt i ’Vækst i
[adresse], Claus Overgaard og bæredygtighedsstrategi 2030+’, hvor det foreslås, at der
udarbejdes strukturplaner for henholdsvis [adresse], [adresse] og
[adresse].

Formålet med strukturplanen er at konkretisere
byggemulighederne i området, herunder fastlægge den overordnede struktur for
veje-, stier- og grønne områder. Det er endvidere formålet med planen, at der
fastlægges principper for områdets regn- og spildevandshåndtering gennem
anvendelse af LAR-løsninger, samt principper for naturmæssige og rekreative
sammenhænge mellem [adresse] og Tage Henriksen gennem udlæg af områder til
skovrejsning.

**VURDERING**

En del af strukturplanens område er rammelagt i Kommuneplan
2017-29 ved boligramme 5.BO.7, mens området nord for er udlagt som et 30 årigt
perspektivområde. I den sydlige del af strukturplanområdet er der udlagt et
område til tekniske anlæg herunder letbanetracé og standsningssted for letbane
(i kommuneplanramme 5.TA.2).

Strukturplanen udvikles i overensstemmelse med Byrådets
målsætning i ”Vækst i [adresse], Claus Overgaard og bæredygtighedsstrategi 2030+” om
blandt andet at:

·
skabe et nyt stort og sammenhængende boligområde og indarbejde
nye og alternative særkender.

·
skabe et mere varieret udbud af boliger, herunder flere mindre
boliger (etage, tæt-lav, tæt-åben) samt flere lejeboliger og almene boliger.

·
skabe mulighed for yderligere skovrejsning, hvor skovrejsningen
indgår som en aktiv del af boligområdernes indretning og funktionalitet.

Teknik og Miljø vurderer, at udarbejdelse af en strukturplan
for [adresse] vil bidrage til at skabe sammenhæng og helhed i området i takt
med, at der efterfølgende udarbejdes lokalplaner og sker udbygning i afgrænsede
dele af strukturplanområdet.

Udbygning af området skal ske som en naturlig fortsættelse
af de respektive bysamfund som området grænser op til. Samtidigt skal
strukturplanen bidrage til, at der skabes et varieret boligtilbud for områdets
fremtidige beboere.

[adresse] skal bl.a. indeholde en beskrivelse og
disponering af de grønne områder, byggemuligheder, bygningstypologier,
infrastruktur, principper for håndtering af regn- og spildevand gennem
anvendelse af LAR-løsninger, skovrejsning som led i byudviklingen samt
skabelsen af naturmæssige og rekreative sammenhænge i området som helhed.
Endvidere skal der udlægges arealer til en eventuel daginstitution indenfor
strukturplanområdet.

[adresse] vil få status som et kommuneplantillæg til
Kommuneplan 2021-32, hvorigennem der vil kunne tages stilling til etapedeling
og rækkefølgebestemmelser for udbygningen af området.

**ØKONOMI**

Der søges frigivet 200.000 kr. til udarbejdelse af en
strukturplan for [adresse].

Byrådet har i Budget 2020-23, anlægsforslag A-802
"Særlige planlægningstiltag i hoved- og centerbyerne", afsat 500.000
kr. i 2020 og 500.000 kr. i 2021 til udarbejdelse af strukturplaner for
henholdsvis [adresse], [adresse] og [adresse] samt færdiggørelse
af helhedsplanen for [adresse] og udarbejdelse af en visionsplan for Natasha Knudsen.

De afsatte midler skal finansiere udgifter til udarbejdelse
af planen, herunder skitsering, tekniske undersøgelser og udgifter forbundet
med trykning af publikationer og lignende.

**INDDRAGELSE**

Strukturplanforslaget udarbejdes i samarbejde med en kreds
af investorer, som ønsker at forestå udbygningen af området. Øvrige ejere af
ejendomme, som berøres af strukturplanen, vil også blive involveret i arbejdet.

Der vil senere i processen ske inddragelse af beboere og
interessenter i området i forbindelse med den offentlige fremlæggelse af
strukturplanforslaget.

**INDSTILLING**

Direktøren for Teknik og Miljø indstiller til Byrådet:

1.     At igangsætning
af strukturplan for [adresse] godkendes.

2.     At der gives 200.000 kr. til udarbejdelse af en strukturplan
for [adresse] af det afsatte rådighedsbeløb i 2020 til ’Særlige
planlægningstiltag i hoved- og centerbyerne’.

**BESLUTNING**

***Planudvalget, 9. juni 2020:***

Fraværende:Ingen

Indstilles godkendt.

***Økonomiudvalget, 16. juni 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Projektbeskrivelse med  tids- og aktivitetsplan for 'Strukturplan for [adresse]' | 710-2020-140742 |